钦定古今图书集成/理学汇编/学行典/第198卷 > 毕士和
## 钦定古今图书集成/理学汇编/学行典/第198卷 > 毕士和

按《岳州府志》：“毕士和，字介卿，别号石庵。由邑庠生入
国学，中嘉靖辛卯顺天乡试，任陕西朝邑知县。悉心
理学，得阳明良知之传。著有《石庵漫槁》《一贯正解》等
书。性至孝，历父母、继母三丧，庐墓九载，盐酱不入，苫
块不离。致奠墓下，有黄雀食馔，金鲤助祭之祥。令朝
邑时，值大旱，作文祈雨，三祷三应，朝邑人称为再天。”
后归老文田村，寿六十卒。从祀乡贤。